**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БАЧ**

**Комисија за спровођење поступка отуђења и давања у закуп**

**неизграђеног грађевинског земљишта у јавној својини општине Бач**

**Број: 464-8/2023-IV-02**

**Дана: 16.08.2023.**

На основу члана 99. став 1. и став 5. Закона о планирању и изградњи („Службени гласник Републике Србије“ број 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), члана 26. Одлуке о грађевинском земљишту („Службени лист општине Бач“ број 39/2021) и члана 4. став 2. Одлуке о покретању поступка отуђења неизграђеног грађевинског земљишта у јавној својини општине Бач („Службени лист општине Бач“ број 29/2023), Комисија за спровођење поступка отуђења и давања у закуп неизграђеног грађевинског земљишта у јавној својини општине Бач расписује

**Ј А В Н И О Г Л А С**

**О ОТУЂЕЊУ НЕИЗГРАЂЕНОГ ГРАЂЕВИНСКОГ ЗЕМЉИШТА У ЈАВНОЈ СВОЈИНИ ОПШТИНЕ БАЧ**

**ПРКУПЉАЊЕМ ПИСАНИХ ПОНУДА**

**I ПРЕДМЕТ ЈАВНОГ ОГЛАСА**

Предмет јавног огласа је отуђење неизграђеног грађевинског земљишта у јавној својини општине Бач прикупљањем писаних понуда јавним огласом, и то:

1. непокретности уписане у Лист непокретности број 459 к.о. Бач под парцелним бројем 955/8 градско грађевинско земљиште по култури њива 1. класе у улици Трг слободе у површини од 1722 м2, у јавној својини општине Бач у целини, по почетној цени од 530.238,24 динара. Депозит се утврђује у износу од 53.024,00 динара;
2. непокретности уписане у Лист непокретности број 459 к.о. Бач под парцелним бројем 955/9 градско грађевинско земљиште по култури њива 1. класе у улици Трг слободе у површини од 1560 м2, у јавној својини општине Бач у целини, по почетној цени од 480.355,20 динара. Депозит се утврђује у износу од 48.036,00 динара;
3. непокретности уписане у Лист непокретности број 835 к.о. Бачко Ново Село под парцелним бројем 339 земљиште у грађевинском подручју по култури земљиште уз зграду и други објекат у улици Јосифа Панчића у површини од 700 м2, у јавној својини општине Бач у целини, по почетној цени од 176.589,00 динара. Депозит се утврђује у износу од 17.659,00 динара;

У складу са Планом генералне регулације насеља Бач („Службени лист општине Бач“ број 3/2018) на градском грађевинском земљишту могу се градити објекти спортско – рекреативног садржаја, а у складу са Просторним планом општине Бач („Службени лист општине Бач“ број 8/2015) на земљишту у грађевинском подручју могу се градити објекти за индивидуално становање са пратећим садржајем.

Основни урбанистички услови за грађење на градском грађевинском земљишту у к.о. Бач утврђени Планом генералне регулације насеља Бач („Службени лист општине Бач“ број 3/2018) су:

* намена земљишта: спорт и рекреација
* врста и намена објеката који се могу градити: објекти спортско – рекреативног садржаја;
* урбанистички показатељи: индекс заузетости парцеле 40%;
* спратност и висина објекта: од П до максимално П+1+Пк
* уређеност земљишта: земљиште је неизграђено, комунално опремљено саобраћајницом, градским водоводом и канализационом мрежом, нисконапонском струјном мрежом и са могућношћу прикључка на гасоводну мрежу за средњи и ниски притисак по пуштању ове мреже у функцију;

Основни урбанистички услови за грађење на земљишту у грађевинском подручју у к.о. Бачко Ново Село утврђени Просторним планом општине Бач („Службени лист општине Бач“ број 8/2015) су:

* намена земљишта: зона становања;
* врста и намена објеката који се могу градити: породични стамбени објекат са пољопривредом;
* урбанистички показатељи: индекс заузетости парцеле је максимално 50%;
* спратност и висина објекта: од П до максимално П+1+Пк, укупна висина објекта не сме прећи 12 метара;
* уређеност земљишта: земљиште је неизграђено, комунално опремљено саобраћајницом, градским водоводом, нисконапонском струјном мрежом и са могућношћу прикључка на гасоводну мрежу за средњи и ниски притисак по пуштању ове мреже у функцију;

**II УСЛОВИ ОТУЂЕЊА**

Купац преузима земљиште у виђеном стању, без обавезе продавца да изведе било какве радове на уређењу земљишта и без обавезе продавца да изврши рашчишћавање и насипање земљишта. Купац се обавезује да о свом трошку приведе земљиште намени на основу грађевинске дозволе, да одржава земљиште до привођења намени ради спречавања ширења корова и ради одржавања животне средине, да изгради прикључке на комуналне и енергетске системе у складу са прописима и у складу са актима дистрибутера, уз регулисање обавезе плаћања трошкова, такси и накнада и да, након подношења захтева за издавање грађевинске дозволи, плати износ доприноса за уређење грађевинског земљишта.

**III ПОСТУПАК ПРИКУПЉАЊА ПИСАНИХ ПОНУДА ЈАВНИМ ОГЛАСОМ**

Неизграђено грађевинско земљиште се отуђује у поступку прикупљања писаних понуда јавним огласом, који поступак спроводи Комисија за спровођење поступка отуђења и давања у закуп неизграђеног грађевинског земљишта у јавној својини општине Бач. Почетни износ цене за отуђење утврђен је у висини тржишне вредности квадратног метра грађевинског земљишта на основу акта Одељења за буџет и финансије Општинске управе Бач.

Критеријум за оцењивање понуда је највиши износ понуђене цене. Уколико два или више лица понуде исту цену најповољнијом понудом ће се сматрати понуда оног понуђача који је раније поднео понуду.

Учесници у поступку су дужни да уплате депозит у висини од 10% од утврђене почетне цене за неизграђено грађевинско земљиште на које се односи понуда, на рачун депозита општине Бач број 840-710804-67 са позивом на број (за физичка лица ЈМБГ, за правна лица ПИБ), сврха уплате: депозит по огласу за отуђење неизграђеног грађевинског земљишта.

Најповољнији понуђач нема право на повраћај уплаћеног депозити, већ ће се исти урачунати у понуђену купопродајну цену. Најповољнији понуђач губи право на повраћај уплаћеног депозита у случају одустајања од понуде. Учеснику у поступку који не оствари право на куповину уплаћени депозит ће се вратити у року од 8 дана од дана доношења одлуке о најповољнијем понуђачу.

Неизграђено грађевинско земљиште се продаје учеснику који понуди највећу цену, која накнадно не може да се мења. Најповољнији понуђач закључује купопродајни уговор у року од 30 дана од дана доношења одлуке Скупштине општине Бач о отуђењу неизграђеног грађевинског земљишта у јавној својини општине Бач, који се оверава код надлежног јавног бележника уз претходно прибављање мишљење Општинског правобранилаштва. Купопродајна цена се плаћа одједном, пре овере уговора.

**IV ПРИЈАВА НА ОГЛАС**

Право учешћа у поступку прикупљања писаних понуда јавним огласом имају сва физичка и правна лица која поднесу уредну пријаву у року од 30 дана од дана објављивања огласа. Пријаве се предају непосредно на писарници Општинске управе Бач или препорученом поштанском пошиљком на адресу Општина Бач, Трг др Зорана Ђинђића 2, 21420 Бач, за Комисију за спровођење поступка отуђења и давања у закуп неизграђеног грађевинског земљишта у јавној својини општине Бач, у затвореној коверти, са назнаком „за јавни оглас – не отварати“.

Благовременом пријавом ће се сматрати пријава која буде предата на писарници Општинске управе Бач најкасније до 18.09.2023. године до 15,00 часова, односно која буде предата препорученом пошиљком до тог дана.

Пријава физичког лица мора да садржи:

* име и презиме подносиоца пријаве;
* адресу становања;
* јединствени матични број грађана;
* означење непокретности на коју се пријава односи;
* износ који се нуди за предметну непокретност, који не може бити нижи од почетне цене;
* доказ о уплаћеном депозиту;
* означење рачуна на који ће се вратити депозит;
* очитану личну карту;
* потпис подносиоца пријаве;

Пријава правног лица или предузетника мора да садржи:

* пословно име и седиште правног лица, односно пословно име и седиште предузетничке радње и име и презиме предузетника;
* решење о упису у регистар надлежног органа;
* ПИБ и матични број;
* означење непокретности на коју се пријава односи;
* износ који се нуди за предметну непокретност, који не може бити нижи од почетне цене;
* доказ о уплаћеном депозиту;
* означење рачуна на који ће се вратити депозит;
* потпис овлашћеног лица и печат;

**V ОБАВЕШТЕЊА**

Трошкови овере купопродајног уговора и сви други трошкови који настану у вези са отуђењем предметних непокретности падају на терет купца. Поступак отуђења ће се спровести и у случају ако пристигне само једна уредна и благовремена понуда. Отварање приспелих понуда ће се спровести комисијски. Понуде ће се отварати 20.09.2023. године у згради општине Бач, канцеларија број 13, са почетком у 12,00 часова. Подносиоци имају право да присуствују отварању понуда.

Свако грађевинско лице може извршити увид у документацију у вези са грађевинским земљиштем које је предмет отуђења сваког радног дана, у времену од 07,00 до 15,00 часова, у просторијама општине Бач, Трг др Зорана Ђинђића 2, канцеларија број 13. Свако заинтересова лице може добити додатне информације и обавештења о овом огласу и на телефон број 021-6070075 локал 126.

**председник Комисије**

**Оливера Мишан, с.р.**